Joventut inicia el repartiment de mascaretes en l'IES l'Eliana
22 de desembre de 2020

La regidoria de Joventut ha iniciat aquesta setmana el repartiment de 1000 mascaretes de neopré reutilitzables, llavables i amb un disseny més esportiu, amb l'objectiu de conscienciar als i les joves de la importància del seu ús.

Aquest dilluns ha iniciat la campanya en l'IES l'Eliana, que compta amb la col·laboració de la nova associació estudiantil, promotora de la iniciativa, i que s'estendrà a la resta de centres educatius de la localitat durant les pròximes setmanes.

El regidor de l'àrea, Jorge Pérez Comeche, ha insistit en la necessitat que els joves utilitzen la màscara per ells i pels seus familiars i afins per a fer front a aquesta pandèmia i ha apel·lat a la responsabilitat en aquestes pròximes festes nadalenques.